గుడిపాటి వెంకట చలం
1911లో పిఠాపురం మహారాజా కళాశాలలో చేరాడు. ఆ సమయంలో బ్రహ్మర్షి రఘుపతి వేంకటరత్నం నాయుడు నాయకత్వంలో అక్కడ నడుస్తున్న బ్రహ్మసమాజం వైపు ఆకర్షితుడయ్యాడు. తరువాత బి. ఎ. చదువు కోసం మద్రాసు వెళ్ళాడు. అంతకు ముందే చిట్టి రంగనాయకమ్మతో చలం వివాహం జరిగింది. మద్రాసులో తాను డిగ్రీ చదువుతూనే తన భార్యను కాన్వెంట్‌లో చేర్చి, తాను కాలేజీకి వెళ్ళేటప్పుడు ఆమెను సైకిల్ పై స్కూల్లో దించేవాడు. దీనిని అంతా వింతగా చూసేవారట. మామగారైతే చలాన్ని తన ఇంటి గడపే తొక్కవద్దన్నాడు. అప్పటికి చలం భార్య వయసు 13 సంవత్సరాలు. చదువు అయిన తరువాత కాకినాడలో ట్యూటర్‌గా ఉద్యోగంలో చేరాడు. తిరిగి బ్రహ్మసమాజ ఉద్యమంలోనూ, 'రత్నమ్మ' తో స్నేహం-ప్రేమ లోనూ బిజీ అయ్యాడు. టీచరుగా హోస్పేటలో పనిచేసి తిరిగి రాజమండ్రిలో టీచర్ ట్రైనింగ్ కాలేజీలో ఉద్యోగంలో చేరాడు. ఆ తరువాత పాఠశాల తనిఖీ అధికారిగా పనిచేశాడు. తన ఉద్యోగం గురించి తాను రచించిన "మ్యూజింగ్స్"లో (72వ పుట, 5వ ముద్రణ 2005) ఈవిధంగా వ్యాఖ్యానం చేశాడు
చలం రచనల్లో అతను వ్యక్తపరచిన భావాలు, ప్రతిపాదించిన విషయాలు, అప్పటి సమాజం మీద ఎంతగానో ప్రభావం చూపాయి. కానీ, సమాజం అతన్ని అపార్థం చేసుకున్నది. అతను స్త్రీ స్వేచ్ఛ పేరుతో విశృంఖల జీవన విధానాన్ని ప్రచారం చేస్తున్నాడని, అతని కథల్లో బూతులు ఉన్నాయని ప్రచారం జరిగింది. చలం పుస్తకాలను బహిరంగంగా చదవటానికి భయపడిన రోజులవి. ఆసక్తి గల పాఠకులు, చలం పుస్తకాలని దాచుకుని చదివేవారట. చలం తన కథలు, నవలల్లో వ్రాసిన విషయాలకు అప్పటి సమాజం తట్టుకోలేక పోయింది. అతను తన అనేక రచనల్లో వ్యక్తపరచిన భావాలు, మచ్చుకి కొన్ని, ఈ వ్యాసంలో చలం వ్యాఖ్యలు, అభిప్రాయాలుగా ఉటంకించడం జరిగింది, అక్కడ చూడవచ్చును. దీనికి తోడు, అతని వ్యక్తిగత జీవితంలో అతని ప్రవర్తన (స్త్రీ లోలత్వం) కూడా అభ్యంతరకరముగా పరిగణింపబడింది. మొత్తంమీద, అతను సంఘంలో ఒక "విపరీత వ్యక్తి"గా చెడ్డ పేరు తెచ్చుకున్నాడు. దీనివలన, అతనితో ఎవరూ మాట్లాడేవారుకాదట. అతనికి ఇల్లు అద్దెకివ్వడానికి కూడా వెనకాడేవారట. ఇంతెందుకు, చివరకు అతని దగ్గరబంధువులు కూడా అతన్ని దగ్గరకు రానిచ్చేవారు కాదు. చలం ముఖ్యంగా తన రచనల వలన మరియు కొంతవరకు తన అసాధారణ వ్యక్తిగత ప్రవర్తన వలన సంఘంనుండి వేరుపడి ఒంటరివాడయ్యాడు. అతని భార్య కూడా అతని మూలాన బంధువులకు దూరమయ్యింది. ఆతనిని సమర్థించి అతనితోనే ఉండటానికి నిర్ణయించుకోవడం మూలాన ఆమె తండ్రి, ఇతర బంధువులు కూడా ఆమెను దగ్గరకు చేరనిచ్చేవారు కాదు. కాని ఆమె, చలంను కొంతవరకు అర్ధంచేసుకుని, ఆర్యసమాజ భావాలను ప్రచారం చేయడంలో ఉత్సాహంగా అతనికి సహాయం చేసేదట. కాని, కొంతకాలానికి, ఆమె కూడా చలం ప్రవర్తనతో విసిగిపోయింది. ఇద్దరిమధ్య కీచులాటలు ప్రారంభమై ఒకరితో ఒకరు మాట్లాడుకోని పరిస్థితి ఏర్పడింది. ఇద్దరి మధ్య అన్యోన్యత కరవైంది.
చలం రచనల జాబితా
కథలు – 89
ఏ కథల సంపుటిలో ఏఏ కథలు ఉన్నాయొ ఇవ్వాలి.
1. ప్రేమ పర్యవసానం*
2. వాణీ - ఏ స్టడీ
3. లిల్లీతో స్నేహం ఎలా అయ్యిందంటే
4. ఆమె త్యాగం
5. మామగారి మర్యాద
6. చిరుగు గౌను
7. అదృష్టం
8. ఆశాశ కురుపు
9. పేదరాసి పెద్దమ్మ
10. తరుణుల చిత్తంబు...
11. యవనవ్వనం
12. రెడ్డి రంగమ్మ
13. మధుర మీనాక్షి
14. ఆర్గ్యుమెంటు
15. లక్ష్మి ఉత్తరం
16. వితంతవు
17. నాయుడు పిల్ల
18. సుశీల
19. నేను చేసిన పని
20. భార్య
21. శేషమ్మ*
22. రామ భక్తుడు
23. అప్పుడు - ఇప్పుడూ
24. దోష గుణం
25. జెలసీ*
26. మణి
27. నేనేం చేశాను?
28. బిడ్డ*
29. ఏం తప్పు?
30. భోగం మేళం
31. అట్ల పిండి
32. అభినవ సారంగధర
33. కలియుగ ధర్మం
34. నాటకం
35. పాట కచ్చేరి
36. నా మొదటి క్రాఫ్
37. అవణ దర్శనం
38. విచిత్ర నళీయం
39. సినిమా సాయం
40. ముక్కాలి పీట
41. అనుసూయ*
42. చుక్కమ్మ
43. ఆత్మార్పణ*
44. ఈ లోకం
45. ఉషారాణితో ఇంటర్వ్యూ
46. ఒరేయ్, వెంకటచలం!
47. ఓ పువ్వు పూసింది
48. కర్మమిట్లా కాలింది
49. కళ్యాణి*
50. జానకి*
51. పతివ్రత
52. పాప ఫలాలు
53. 1960
54. మనోహర ప్రజ్ఞ
55. లంచం
56. వాళ్ళు నలుగురూ
57. వెన్నెల తోటలు
58. సీతయ్య
59. సుగంధి
60. శమంతకమణితో ఇంటర్వ్యూ
61. హంకో మొహబత్
62. హంపి కన్యలు
63. దయ్యాలు
64. ఆత్మహత్య
65. కొత్త చిగుళ్ళు*
66. ఏం తప్పు?
67. దెయ్యమేనా?
68. ఎందుకు?
69. కర్మఫలం
70. కళారాధన
71. ఆ రాత్రి*
72. మర్యాదస్తునికో కథ
73. సీత తల్లి*
74. ఎరుకలమ్మ
75. హరిజన సమస్య
76. వేదాంతం*
77. పరీక్షలు
78. హిందూ ముసల్మాన్
79. హరిజన విద్యార్థి
80. లక్షిందేవి
81. రుషులూ, యోగులూ
82. మాదిగ అమ్మాయి
83. హత్య విచారణ
84. ముక్తి మార్గం
85. దస పుత్రులు
86. స్టేషన్ పంపు
87. ఆరంభింపరు...
88. కోర్కి
89. ఆమె పెదవులు*